***De acord,***

***Vicepresedinte***

***Cristinel Iovan***

**TEMĂ DE PROIECTARE**

**Pentru obiectivul de investitii**

***”PUNCT DE OPERARE AEROMEDICALĂ S.M.U.R.D. - AEROPORT CRAIOVA ” – proiectare si executie***

**Ordonator principal de credite**: ***Consiliul Judeţean Dolj***

**Autoritate contractantă**: ***Consiliul Judeţean Dolj***

**Sursa de finanţare**: ***buget local***

**Amplasament**: ***Aeroport Craiova***

**Date tehnice ale investiţiei - situaţia existentă**

Terenul apartine domeniului public al judetului si se află în administrarea Aeroportului Craiova.

Terenul pe care se amplasează constructia se află în incinta aeroportului, este liber de orice sarcină si este situat în imediata apropiere a remizei PSI.

**Necesitatea şi oportunitatea realizării investiţiei**

Ca urmare a acordului cadru semnat cu Eurocopter România pentru furnizarea a 6 elicoptere echipate medical, Ministerul Sănătătii are în derulare contractul subsecvent privind achizitia în anul 2012 a două din aceste aeronave, intentionând să deschidă un punct de operare aeromedicală S.M.U.R.D. în Craiova.

Prin dispunerea acestui punct de operare se urmăreste acoperirea necesitătilor de interventie în misiuni aeromedicale primare si secundare pentru zona de sud-vest a tării.

În urma evaluării posibilelor locuri de amplasare a punctului de operare de către specialisti din cadrul Inspectoratului General de Aviatie al Ministerului Administratiei si Internelor, în calitate de operator aerian S.M.U.R.D., cea mai bună variantă este dispunerea acestuia pe Aeroportul Craiova.

Elicopterul ce va opera în cadrul punctului aeromedical S.M.U.R.D. este de tip EC-135, fiind necesară parcarea acestuia într-un hangar, care va trebui să asigure, de asemenea, facilităti de odihnă si pregătire a misiunilor de zbor pentru echipajul aflat în serviciul S.M.U.R.D.

Având în vedere că aceste interventii se vor realiza pentru salvarea vietii si în folosul comunitătii, Consiliul Judetean Dolj va asigura infrastructura necesară operării aeromedicale prin construirea hangarului cu spatiile anexe pentru echipajul S.M.U.R.D. si a platformei de aterizare a elicopterului.

**Date tehnice ale investiţiei - situaţia propusă**

Se propune construirea unui hangar si a unei platforme de aterizare având următoarele suprafete:

* Suprafaţă de teren ce va fi ocupată de constructie + platformă : 1152 mp
* Suprafata construită hangar: 396 mp
* Suprafata construită platformă aterizare omologată: 756 mp

***Compartimentare / functiuni***

Constructia va fi compartimentată astfel:

* *Hangar adăpostire elicopter* – dimensiuni: 18 x 18 m x 6 m;
* *Spatii anexe echipaj* S.M.U.R.D. situate în spatele halei, structurate pe două nivele, P+E cu dimensiunile 18 x 4m.

Se propun următoarele *functiuni pentru spatiile anexe*:

* cameră personal medical + grup sanitar
* cameră piloti + grup sanitar
* cameră de zi cu loc servit masa
* cameră briefing
* scară acces etaj
* magazie materiale medicale
* atelier de întretinere
* birouri cu un grup sanitar

***Sistem constructiv***:

* Constructia, amplasată pe o platformă betonată, va avea o structură de rezistentă metalică si închideri perimetrale din IZOPAN, cu dimensiunile 18 x 22 m si o înăltime liberă de lucru de 6 m;
* Compartimentările interioare din rigips;
* Pardoseli calde din parchet laminat, pardoseli reci din gresie;
* Finisaje interioare obisnuite;

Accesul în incintă se va realiza cu ajutorul unei usi cu actionare automată, cu dimensiunile 15 x 5 m.

Tâmplăria se va realiza din PVC cu geam termopan.

*Instalatii aferente construcţiei*:

* Instalatii electrice
* Instalatii sanitare
* Instalatii termice în spatiile anexe
* Telefonie, curenti slabi

Atelierul de întretinere va fi dotat cu sursa de apă curentă, sursa de curent 220V CA, încărcător acumulatori si sursa de alimentare externă pentru elicopter.

Asigurarea utilitătilor se va realize prin bransamente la retelele existente în incinta aeroportului – alimentare cu apă, canalizare, energie electrică, gaze naturale, telefonie, fibră optică.

**Se solicită:**

Elaborare SF, PT, DDE, Documentatii avize, acorduri, autorizatii, viză verificator proiecte, asistentă tehnică pe durata executiei lucrărilor.

**Piese desenate anexate la tema de proiectare**:

- plan de încadrare în zonă;

- plan de delimitare si amplasament;

- schemă functională a constructiei.

*Comisie elaborare documentatie*:

* *Pappa Dan Radu*
* *Dărac Aurelia*